Suntaži vald

Suntaži vald (läti keeles Suntažu pagasts) on vald Lätis Ogre piirkonnas. Vald piirneb sama piirkonna Ogresgalsi, Laubere, Ķeipene, Tīnūži ja Rembate vallaga, Ropaži piirkonna Ropaži vallaga ning Sigulda piirkonna Mālpilsi vallaga.

Valla pindala on 160 km². 2011. aasta seisuga elas seal 1938 inimest. Aastal 2022 oli elanikke 1633. Valla keskuseks on Suntaži küla. Vallavanem on Valdis Ancāns.Ogres novads, vaadatud 25.05 2021

 Ajalugu 

Aastal 1935 oli Suntaži valla pindala 126 km².Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. Aastal 1945 moodustati vallas Suntaži ja Jugla külanõukogu, ent aastal 1949 vald likvideeriti. Aastal 1954 liideti Suntaži külanõukoguga Jugla külanõukogu. Aastal 1990 organiseeriti külanõukogu ümber vallaks. 2009. aastal liideti vald Ogre piirkonnaga.

 Kultuurimälestised 

Kultuurimälestistest on riikliku kaitse all Suntaži kirik ja selle altar, Kastrāne linnamägi ning Ķoderi linnamägi ehk Suure mehe säng. Regionaalse kaitse all on Anna mäe ehk Kirikumäe muinaskalmed. Kohaliku kaitse all on Suntaži mõisa hoonetekompleks (sealhulgas häärber, kaks lindlat, teenijate maja, aedniku maja ja meierei) ja Kirikuaseme muinasasula.

 Loodus 

Vald asub Kesk-Läti madalikul. Suurim jõgi on Mazā Jugla.

Looduskaitse all on Akmeņkrogi pärn, Grunduļi tamm, Alejase tamm, Upespilsi lehis, Ezeri lehiserivi, Rautēni tamm, Kazase kõrtsi pärn ja Veckruspari tammed, lisaks kasvab vallas arvukalt nimetuid põlispuid. Valla lääneossa jääb osaliselt Lielie Kangari hoiuala.

 Asustus 

2011. aasta seisuga elas vallas 1744 lätlast, 117 venelast, 35 valgevenelast, 8 ukrainlast, 8 poolakat ja 5 leedulast.Ethnic composition of Latvia 2011

Valla külad:

 Glāznieki  ciems  67 (2025) Jugla  ciems  85 (2025) Ķieģeļceplis  ciems  59 (2025) Suntaži  ciems  815 (2025) Upespils  ciems  59 (2025) Viršņukalns  mazciems 
Ülejäänud valla elanikud elasid külade koosseisu mitte kuuluvates taludes.

 Viited 

 Välislingid 

Kategooria:Läti vallad
Kategooria:Ogre piirkond